3.7.2009 Den Europæiske Unions Tidende L 1733 KOMMISSIONENS FORORDNING (EF) Nr. 579/2009 af 2. juli 2009 om fastsættelse af den supplerende mængde rårørsukker med oprindelse i AVS-staterne og Indien til levering til raffinaderierne fra 1. oktober 2008 til 30. september 2009 KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugs- produkter og om særlige bestemmelser for visse landbrugspro- dukter (fusionsmarkedsordningen) (!), særlig artikel 153, stk. 4, sammenholdt med artikel 4, og ud fra følgende betragtninger: (1) Ifølge artikel 153, stk. 4, i forordning (EF) nr. 1234/2006 suspenderes importtolden for en supplerende mængde rårørsukker med oprindelse i de stater, der er nævnt i forordningens bilag XIX, for at sikre passende forsyninger til EF-raffinaderierne i produktionsåret 2008/2009. (2) > Den supplerende mængde bør i henhold til artikel 19 i Kommissionens forordning (EF) nr. 950/2006 af 28. juni 2006 om gennemførelsesbestemmelser for produktions- året 2006/2007, 2007/2008 og 2008/2009 for import og raffinering af sukkerprodukter i forbindelse med visse toldkontingenter og præferenceaftaler (?) beregnes på grundlag af en EF-forsyningsopgørelse for råsukker. For produktionsåret 2008/2009 viser opgørelsen, at der er behov for at importere en supplerende mængde råsukker, så EF-raffinaderiernes forsyningsbehov kan blive dækket. (3) — For at raffinaderierne i EF kan få tilstrækkelige råsukker- forsyninger til, at deres traditionelle forsyningsbehov kan blive dækket, bør den supplerende mængde fordeles mellem de pågældende tredjelande på en sådan måde, at hele mængden bliver leveret. For Indien anses det for hensigtsmæssigt at opretholde den oprindelige mængde på 10 000 tons. Til dækning af det resterende forsyningsbehov bør der fastsættes en samlet mængde for AVS-staterne, der kollektivt har forpligtet sig til at gennemføre procedurer for at fordele mængderne imellem sig, så raffinaderierne får de nødvendige forsyninger. (4) — Foranstaltningerne i denne forordning er i overensstem- melse med udtalelse fra Forvaltningskomitéen for den Fælles Markedsordning for Landbrugsprodukter — UDSTEDT FØLGENDE FORORDNING: Artikel 1 For perioden fra 1. oktober 2008 til 30. september 2009 fast- sættes den supplerende mængde rårørsukker til raffinering henhørende under KN-kode 1701 11 10, jf. artikel 153, stk. 4, i forordning (EF) nr. 1234/2007 til: a) 127 547 tons udtrykt i hvidt sukker med oprindelse i de stater, der er nævnt i bilag XIX til forordning (EF) nr. 1234/2007, undtagen Indien b) 10 000 tons udtrykt i hvidt sukker med oprindelse i Indien. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 2. juli 2009. På Kommissionens vegne Mariann FISCHER BOEL Medlem af Kommissionen ()) EUT L 299 af 16.11.2007, s. 1. (?) EUT L 178 af 1.7.2006, s. 1.